
Kortárs lakóházaink hagyomány őrzése

Mindannyian tudjuk, hogy a történelem ismétli önmagát, s bizonyára azzal is tisztában vagyunk, hogy a történelmet bizony Mi írjuk. Nincs ez másképp építészeti megoldások terén sem, ahol vissza-vissza térünk dédszüleink tapasztalataiból eredő megoldásokhoz és csak rajtunk múlik, hasznunkra tudjuk-e fordítani a népi értékeket, adaptálni tudjuk-e őket úgy, hogy képesek legyenek kiszolgálni korunk igényeit is. Hogy ez teljesülhessen, mindenekelőtt meg kell értenünk a hagyományos építészet praktikáit, majd kellő megfontoltsággal átértelmeznünk, saját igényeinkre kell szabnunk azokat. Az utóbbiaktól való eltérés népi építészetünkhöz méltatlan másolatokat szül, melyek alkalmatlanok hagyományaink őrzésére.
Kutatásom célja, hogy reflektáljak múltunk jelenlétére, illetve létjogosultságára kortárs építészetünkben, s ezzel irányt mutassak azoknak, kik a jövőben szeretnék megépíteni, esetleg átalakítani otthonukat.




